[{"text_idx": "#000000", "text": "Hyrwyddo iaith, llenyddiaeth, celfyddydau a gwyddoniaeth Cymru"}, {"text_idx": "#000001", "text": "Mae\u2019r Trafodion yn ymddangos yn flynyddol ar ffurf cyfnodolyn ysgolheigaidd sy\u2019n cynnwys papurau a draddodwyd i\u2019r Gymdeithas fel rhan o\u2019i rhaglen flynyddol o ddarlithoedd, ynghyd ag erthyglau ychwanegol a gomisiynir gan y Golygydd neu a gyflwynir gan gyfranwyr."}, {"text_idx": "#000002", "text": "Yn y Trafodion, ceir erthyglau am bob agwedd ar hanes a diwylliant Cymru o unrhyw gyfnod, gan gynnwys llenyddiaeth (Cymraeg a Saesneg), hanes, celf, cerddoriaeth a gwleidyddiaeth. Gellir cyflwyno erthyglau yn Gymraeg neu yn Saesneg. Y Trafodion yw un o\u2019r cyfnodolion ysgolheigaidd hynaf ym Mhrydain, a\u2019r unig un i arbenigo mewn astudiaethau Cymreig rhyngddisgyblaethol"}, {"text_idx": "#000003", "text": "Darperir copi print o bob cyfrol o\u2019r Trafodion am ddim i aelodau\u2019r Gymdeithas."}, {"text_idx": "#000004", "text": "Gyda chaniata\u0302d y Gymdeithas, mae cyfrolau\u2019r cyfnod rhwng 1900 a 2004 (Cyfres Newydd Cyfrol 11) ar gael ar fynediad agored trwy wefan Llyfrgell Genedlaethol Cymru ble gellir eu darllen am ddim ac heb unrhyw gyfyngiad. Disgwylir i gyfrolau am y cyfnod 1892 \u2013 1899 ddod ar gael drwy wefan y Llyfrgell yn fuan. Ariannwyd digideiddio\u2019r cyfrolau hyn trwy\u2019r Rhaglen Digideiddio JISC. Gellir defnyddio\u2019r deunydd o\u2019u mewn at unrhyw bwrpas ond bod y Gymdeithas a\u2019r awdur yn cael cydnabyddiaeth. Ar gyfer digido cyfrolau o\u2019r cyfnod 1892-1899, cysylltwch a\u0302 Llyfrgell Genedlaethol Cymru, os gwelwch yn dda."}, {"text_idx": "#000005", "text": "Mae erthyglau o 2005-y gyfrol ddiweddaraf ar gael arlein trwy\u2019r wefan hon."}, {"text_idx": "#000006", "text": "Sut i gyflwyno erthygl i\u2019w chyhoeddi"}, {"text_idx": "#000007", "text": "Dylid cyflwyno erthyglau ar ffurf copi caled unigol neu ffeil electronig (dogfen Word) wedi\u2019i chyflwyno drwy\u2019r wefan neu drwy e-bost i\u2019r Golygydd. Ni ddylai erthyglau fod yn rhagor na 7000 o eiriau, yn cynnwys nodiadau. Mae\u2019r Trafodion yn defnyddio canllaw arddull yr MHRA (Cymdeithas Ymchwil y Dyniaethau Modern). Mae copi\u0308au o\u2019r canllaw arddull ar gael oddi wrth yr MHRA a cheir crynodeb o\u2019r canllaw ar ei gwefan ()."}, {"text_idx": "#000008", "text": "Caiff cyflwyniadau eu hadolygu yn anhysbys gan gymheiriaid, ac fel arfer ca\u0302nt eu darllen gan un aelod o\u2019r Bwrdd Golygyddol ynghyd a\u0302 darllenydd arall a enwebir gan y Golygyddion. Dychwelir sylwadau\u2019r darllenwyr i\u2019r cyfranwyr."}, {"text_idx": "#000010", "text": "For unlimited access to all our talks and articles"}]